Taxi-optog bring Rustenburg tot stilstand | Maroela Media
Taxioperateurs het na die Rustenburg-munisipaliteit opgeruk (Foto: Molaole Montsho/ANA)
Die Bojanala1-streekstaxivereniging het ŉ vreedsame optog gehou en na die munisipaliteit opgeruk om hul memorandum te oorhandig. Die optog het ook ten doel gehad om lig te werp op die taxibedryf se standpunt oor geslagsgeweld en xenofobie.
Bruno Yelani, woordvoerder van die taxivereniging, het gesê die munisipaliteit moet binne 14 werksdae op hul memorandum reageer, anders sal hulle “meer ernstige aksies oorweeg”.
Die taxivereniging eis dat die munisipaliteit die taxistaanplekke moet opknap en ligte moet installeer. “Ons eis ook dat die openbare toilette by die taxi- en bushaltes herstel moet word. Ons eis dat al die nyaope-mans [dwelmverslaafdes] in en rondom die taxi- en bushalte verwyder moet word,” het Yelani gesê.
Die taxivereniging versoek ook dat diegene wat onwettige taxiondernemings bedryf, in hegtenis geneem moet word en dat Uber en Taxify verwyder moet word.
Pendelaars is gestrand gelaat en ondernemings moes sluit toe die taxibedryf die strate ingevaar het. Pendelaars op die R510-roete moes ryloop en persone in Paardekraal, Sunrise Park en Ramochana moes 10 km ver stad toe loop. Persone wat van nagskof af gekom het, het geen taxi’s by die taxistaanplekke gevind nie.
Die polisie het die optog gemonitor en ŉ polisiehelikopter het in die lug bly sirkel. Ondanks ŉ vreedsame optog, het meeste ondernemings in die middestad sy deure gesluit.
Daar was ŉ oproer toe Lucky Kgaladi, LUR vir tegniese- en infrastruktuurdienste, die memorandum namens burgemeester Mpho Khunou in ontvangs kom neem het. Voorsitter Serame Sebego het egter verduidelik dat Khunou nie beskikbaar is nie, omdat hy nie tans in die land is nie. Kgaladi het bevestig dat die munisipaliteit binne twee weke sal reageer.
Bert · 3 dae gelede
Ek eis dat die mense ophou eis!!
Martin · 3 dae gelede
Stem saam behalwe dat die ander taxis verwyder moet word. Die minibus taxis het nie alleen reg nie. Tyd dat hulle self in die bek gedruk moet word oor hul ignorance met verkeers reels.
Outoppie · 3 dae gelede
Taxis regeer mos die land. Hul maak net soos hul wil en kom weg daarmee
Tipies Afrika mentaliteit… Wil alles hê maar sal niks uit hul eie sak bydrae nie. Nee wat die wêreld skuld my want my ou velletjie is mos getint! Swakkelinge!
Dottie · 3 dae gelede
Dankie tog dat dit vreedsaam was!
Michael P · 3 dae gelede
Die Taxies kan jy dit oor vertel demand deman & demand What if we demand to remove them from our roads ek wonder wat nou gaan gebeur met die een wat die advokaat dood gery het?
Klara · 3 dae gelede
Dis ons verbruikers se reg om te kies – taxi, uber of taxify!!!!
Demokrasie jy weet!!!
Tipies, wat is nuut?
Die taxioperateurs doen nou die polisie se werk om die klomp dwelm smouse te verjaag wat n grap hehe
Pottie · 3 dae gelede
Dan kry hulle nog brandstof supsidie ook die land en sy regering is een groot grap
Von · 3 dae gelede
Taxis is deel van die wetteloosheid, nou wil hulle eise stel…genade hoe blind kan satan n mens maak….Here wees ons genadig in hierdie land wat beheer word deur kriminele
Ek stem saam met die taxsies oor die toilete beligting en opknaping van die bus haltes en waar die texsies mense op en af laai . Hulle het n punt en staaf hulle optreede op die paar punte